
Evelyn Wever-Croes 


PROME MINISTER 


E siman aki a firma un Letter of Intent entre Gobierno, APA y 
ATA pa e ex edificio di DOW cu ya pa 15 afia ta para bashi, pero 
cu awor porfin a haya un destino pe. Prome Minister Evelyn 
Wever - Croes ta gradici Minister di Turismo Dangui Oduber 
cu a traha duro cu hopi determinacion pa yega na e punto aki, 
y convence ATA y APA pa tuma e edificio aki pa remodele y 
desaroya algo unico den dje. 


Den e edificio lo desaroya un ‘visitor inspiration center caminda 
cu tur bishitante por pasa, mira y wordo inspira di e storia y 
historia di Aruba y turismo. 


Prome Minister enfatisa cu e hecho cu e edificio lo wordo 
remodela den un hoya di edificio den centro di ciudad, ta 
muestra cu Aruba ta recuperando y birando mas fuerte y 
resiliente despues di e pandemia. 


Terminando, Prome Minister Wever - Croes a desea pabien 
y danki na APA, ATA, Minister Dangui Oduber, DOW, DIP y 
demas departamento cu a duna nan aporte den e proceso. Ta 
spera cu pronto por mira e trabounan cuminsa y finalisa pa por 
tin un bunita edificio den centro di ciudad. 

Riba Dia di Rey ta entrega e Premio Copa Gobernador Felipe 
B. Tromp, na unda cu ta reconoce e trabou boluntario cu 
ta wordo desplega na bienestar di nos hobennan. E Copa 
Hubenil Gobernador Felipe B. Tromp tin un historia bunita su 
tras. Nos prome Gobernador sr. Felipe B. Tromp, awe den feliz 
memoria, tabata un persona cu un amor grandi pa tur hende cu 
ta haci un of mas trabou boluntario. Principalmente riba tereno 
di formacion di nos hobennan. Sr. Tromp tabata miembro di 
varios organisacion cultural cu a traha pa e hubentud di Aruba. 
Pa tal motibo aki ta reconoce su persona y nos hobennan, por 
medio di e entrega di e Copa Hubenil Gobernador Felipe B. 
Tromp. Su Excelencia Gobernador di Aruba, sr. Juan Alfonso 
Boekhoudt a haci entrega di e Premio Copa Hubenil, Premio 
extra y Premio Estimulo di “Gobernador Felipe B. Tromp” na e 
respectivo ganadonan. Minister Xiomara Maduro ta gradici e 
Comision Premio Copa Gobernador Felipe B. Tromp pa nan 
trabou desplega, y ta felicita e ganadonan di Copa Gobernador 
Felipe B. Tromp cu a keda den persona di e hobennan di Rough 
Riders Aruba, Rebecca Jansen y Angela Geerman. 


Rough Riders Aruba - Premio Copa Rotativo Gobernador 
Felipe B. Tromp 

Durante votacion pa saca un ganado pa Copa Hubenil 
Gobernador Felipe B. Tromp pa e aña aki tabata tin un empate 


CZE Moduro 


MINISTER 


y suerte a dicidi cu e team di hobennan di ciclismo BMX Rough 
Riders Aruba a bira ganado di Copa Hubenil Gobernador 
Felipe B. Tromp pa aña 2023. Durante aña 2022 te cu april 
2023 e hobennan, di edad di 6 pa 15 aña a sa di destaca 
localmente y na nivel internacional. E team a keda funda 
oficialmente na aña 2012 y actualmente tin 15 miembro activo 
cu ta train regularmente y prepara nan mes pa caredanan 
local y internacional. Durante aña 2022 y 2023, Rough Riders 
a gana varios careda na Aruba organisa pa diferente team y 
tambe door di Aruba Wielrenners Bond. Tres coredor a gana 
e titulo di campeon nacional di Aruba, cuatro coredor a bay 
cu e premio di sub campeon nacional di Aruba y tres coredor 
a logra e di tres lugar di campeon nacional di Aruba. Na nivel 
internacional e hobennan a participa na caredanan na Estados 
Unidos, Colombia y e campeonato mundial na Francia. E 
team a logra trece un total di 95 trofeo pa Aruba. Na Merca 
e hobennan a participa na varios competencia. Na Nantes, 
Francia e hoben Kailen Wouters a competi entre e 56 mihonan 
di mundo y ta logra keda na di 5 luga den categoria di 8 aña. 
Kailen ta bira campeon di e competencia di 'Festival de las 
luces' na Medellin, Colombia. Asher Geerman ta keda na di 7 
luga. Tur e logronan aki ta danki na e dedicacion di e propio 
coredornan, e apoyo di nan mayornan y e trabou inmenso di 
coach Gregory Wouters. 

Rebecca Jansen — Premio Extra Copa Gobernador Felipe 
B. Tromp 

Pa motibo di e empate, e comision ta reconoce Rebecca 
Jansen tambe y ta otorgue un copa cu ta carga nomber di 
Gobernador Felipe B. Tromp pa tur su logronan durante e 
ultimo ańa pa e deporte di triathlon, esta coremento na pia, 
landamento y ciclismo. Rebecca tin 17 aña y desde chikito 
ta activo den deporte, specialmente coremento. Na aña 2019 
y 2021 e ta logra e premio 'Excelencia den deporte' den e 
categoria femenino di 14 pa 17 aña. Na februari 2022, Rebecca 
ta sufri un accidente cu su bais durante entrenamento pa 
participa na e Weganan Suramericano de Juventud. E ta sufri 
un caida fuerte cu su bais y ta kibra su elleboog. El a pasa 
den operacion basta grandi y ainda e ta hayando terapia pa su 
elleboog. Sinembargo Rebecca no a entrega ya cu na luna di 
april di 2022, ela cuminsa core atrobe y na october 2022 ela 
participa den caredanan di triathlon y ciclismo. Den triathlon e ta 
logra diferente premio sea prome luga of ganado overall tanto 
local como internacional, manera prome luga durante 'Carifta 
Triathlon' na Bermuda, y 4 luga pa aquathlon. Pa menciona 
algun logro, na april 2022 Rebecca ta keda na di tres luga di 
'Boulevard Race' den e categoria di 14 pa 19 aña, coriendo 
un distancia di 10 kilometer den 49:15 minuut. Na juni 2022, 
Rebecca ta gana e 'Guardian Group walk/run' di 10 kilometer 
cu un tempo di 47:14 minuut. Na september 2022 e ta bira e 
ganado overall femenino U20 di 'Aruba Bank Walk and Run 
2022' organisa pa Aruba Bank durante cuatro dia. Otro logro di 
Rebecca ta na maart 2023 ora cu e ta gana e prome luga den 
e categoria di U25 di e 'Aruba International Half Marathon' y 
segundo luga overall di e mesun careda prestigioso aki. Riba 
tereno di ciclismo Rebecca ta cosechando hopi exito desde 
october 2022 te cu maart 2023, ganando diferente premio 
sea prome of segundo luga. Por menciona overall ganado 
di un careda tri-bike di tres dia na februari ultimo. Apesar 
cu su elleboog no ta completamente recupera, Rebecca ta 
participa na diferente competencia di landamento y ta destaca 
enormemente. 


Angela Geerman — Premio Estimulo 

E premio di estimulo e aña aki ta bay pa e hoben Angela 
Geerman di 14 aña di edad pa su meritonan riba tereno social. 
Angela a forma parti di e proyecto 'Gen297, un programa 
despues di oranan di scol pa hobennan di Scol Secundario 
auspicia pa Asociacion Trabou di Hubentud pa Aruba (ATHA). 
Meta di e proyecto ta pa yuda hobennan desaroya nan 
personalidad, habilidad y conocemento. Un otro aspecto ta 
pa guia nan hunto cu nan mayornan. Angela a mustra cu e 
tin talento pa domina e instrumento di cuarta. Pero loke mas 
a resalta ta cu durante e lesnan, Angela tabata yuda e otro 
hobennan cu no por a domina e instrumento. E tabata keda 
despues di e programa pa yuda haci cushina limpi. Den e 
proyecto 'Gen297,' Angela tabata un participante y tambe un 
boluntario pa yuda cu tur tarea. Angela ta un alumno di Colegio 
Arubano y a yuda hobennan di otro scol manera di Scol pa 
Practico pa Ofishi cu huiswerk. Asina el a yuda un hoben, 

cu cifranan no desea, mehora su prestacionnan na scol cu 
a duna un resultado cu e hoben a gradua entre e mihonan. 
Tambe Angela ta motiva otro hobennan cu tin problema 
social. Angela a influencia un hoben cu a resulta di a dicidi 
pa stop di uza substancia adictivo pisa. Pues Angela ta un 
hoben cu ta dispuesto pa yuda, comparti y influencia otro pa 
bay den e caminda corecto cu ta balornan grandi riba tereno 
boluntario y social. Angela ta hunga futbol tambe pa La Fama 
damas. E aña aki Angela a participa den e proyecto 'Aruba 
Doet' y a yuda verf e edificio di ATHA na Santa Cruz. Asina 
cu oportunidad presenta, Angela a sa di ta un boluntario pa 
otro proyectonan pa instancianan no-gubernamental. Angela 
ta conoci pa tin un empatia impresionante cu su amigo y 
amiganan cercano, un caracter hopi bunita y un ehempel pa 
otro hobennan comparti, yuda otro y guia otro den e caminda 
corecto. Angela ta siguiendo training di cosmotologia facial y 
a wordo escogi entre 6 participante como e miho pa sigui cu e 
practica na e salon di estetica. Pa su prestacionnan riba tereno 
social como influencer positivo y como un boluntario hoben, 
Angela a ricibi e Premio Estimulo di Copa Hubenil Gobernador 
Felipe B. Tromp. 

Riba Dia di Rey gruponan hubenil uniforma a reuni na Parke 
Wilhelmina pa asina forma parti di e celebracion di Dia di Rey 
na ocasion di e 56 cumpleafios di Rey Willem Alexander. For 
di tempran e Gruponan Hubenil Uniforma a rindi honor na e 
hisamento di Bandera y presentacion musical di e Himno di 
Aruba y Hulanda door di e musiconan di e peloton di marina 
real. Despues nan a bandona e parke pa asina por a cuminsa 
cu nan desfile pa invitado y publico presente riba e caminda 
dilanti Parke Wilhelmina. 


E desfile nacional ta inicia cu Scouting Aruba, hoofdbestuur y 
lider di organisacion sr. Christopher Lake y e bestuur ta forma di 
8 miembro. E gruponan cu a participa ta Grupo Scout Casibari 
Jan Lobbrecht cu nan lider sra. Marie-Lus Sprok. Un total di 85 
miembro cu nan drumband y nan ta di bario di Paradera. Grupo 
Scout Kimball O’hara cu nan lider sr. Erwin Rasmijn. Un total di 
25 miembro y nan ta di bario Piedra Plat. Grupo Scout St. Joris 
y nan lider sr. Lucaskjo Schmidt. Un total di 10 miembro y nan 
ta di bario di San Nicolas. Grupo Scout Santanero cu nan lider 
sra. Rianne Luckhoo-Korsen. Un total di 42 miembro cu nan 
drumband y nan ta di bario di Dakota. Grupo Scout Ora Ubao 
cu nan lider sr. Jairzinho Theodora. Un total di 110 miembro cu 
nan drumband y nan ta di bario Tanki Leendert. Grupo Scout 
Monsefior Oscar Romero y Sint Hyacinthus cu nan lider Sra. 
Marcia Dirks y sr. Mariano Thiel cu un total di 40 miembro y 
nan ta di bario di Brazil y Savaneta. 


Grupo Scout Baden Powell cu nan lider sra. Swinda Thiel cu 
un total di 20 miembro y nan ta di bario Playa Pabou. Grupo 
Scout San Dominico Noord cu nan lider sra. Sharlyn Farro cu 
un total di 25 miembro cu nan drumband y nan ta di bario di 
Noord. Grupo Scout Sonrisa cu nan lider sr. Thomas Tromp 
cu un total di 15 miembro y nan ta di bario Pavia. Grupo Scout 
St. Paulus-Michael cu nan lider sra. Timothy Lake cu un total 
di 40 miembro cu nan drumband y nan ta di bario di San 
Nicolas. Tambe a participa Arubaanse Padvindsters Gilde., 
A.P.G. cu nan lider di grupo sra. Zuzette Croes cu un total di 
150 miembro particpante cu nan drumband y lidernan di 18 
afia bay ariba. Adventist Youth/Pathfinder & Adventurer Clubs 
Aruba cu nan lider di grupo sr. Wilson Navarro cu un cantidad 
di 100 miembro participante. 


Tabata masha bunita pa mira nos hobennan di gruponan 
uniforma, specialmente esnan mas hoben di edad, marcha 
bou guia di nan lidernan riba ritmo di drumband cu a acompaña 
nan. Minister Maduro ta gradici Comision Celebracion Dianan 
Nacional pa organisa e bunita ceremonia, tur invitado pa nan 
presencia y ta gradici specialmente tur grupo hubenil uniforma 
cu a forma parti di e desfile na honor di e celebracion di Dia di 
Rey. 

UN ANA PASA A INTRODUCI E LEY DI TABACO 


Ya caba nos a yega un aña desde cu a introduci e ley di tabaco, 
cual a drenta na vigor dialuna 2 di mei 2022. E ley aki ta un 
ley cu a keda aproba unanimamente den Parlamento di Aruba 
dia 26 di october 2021. E ley aki ta prohibi tur menornan di 
21 aña pa cumpra, uza of pa traha den areanan cu ta bende 
productonan di tabaco. Minister di Turismo y Salud Publico 
sr. Dangui Oduber ta informa cu DVG na memontonan aki ta 
haciendo e trabou di informa tanto comunidad y comercio kico 
e ley ta stipula y ta haciendo e trabounan di preparacion pa 
pronto por cuminsa cu controlnan necasario riba incuplimento 
di e ley. 


E supervision aki a bira posibel na momento cu a percura 
pa forma 8 ambtenaar di Dienst Warenkeuring en Hygiene 
di DVG den Bijzonder Opsporingsambtenaar (BOA). Na 
luna di februari nan a finalisa nan estudio y a otorganan nan 
Ministeriéle Beschikking, e ambtenarnan particular aki tin e 
autoridad pa supervisa y actua ariba leynan y regulacionnan 
cu ta regarda nan tarea specifico, den e caso aki nos ta papia 
di e ley Landsverordening Beperking Tabaksproducten. Esaki 
nifica entre otro cu e ambtenarnan aki por investiga si un 
violacion di e ley a wordo cometi di manera cu nan por traha 
un proces verbaal of scirbi un boet. 


Desde awor tur e comerciantenan y comunidad mester sa kiko 
e ley ta stipula, manera entre otro: 


e No ta permiti benta di sigaria of cualkier producto cu ta 
contene tabaco na ciudadano menor di 21 aña. 
° Benta di sigaria los no ta permiti mas, sigaria mester 


wordo bendi den su enboltura sera y sea. 

. Humamento den lugarnan publico no ta permiti cu 
exepcion si e establecimento tin permiso pa tin un espacio 
special asigna pa humado. 

. Dunador di trabao ta responsabel pa proteha 
empleadonan for di huma di sigaria durante ora di trabao y 
riba tereno di trabao 

. Ta prohibi pa menor di edad traha den negoshi cu ta 
bende producto di tabaco. Si ta un market, ta prohibi pa menor 
di edad (21 aña) traha den e area aparta pa bende producto di 
tabaco. 


. Ta prohibi pa parti productonan di tabaco gratis 

° Ta prohibi pa huma den transporte priva ora cu tin menor 
di edad den auto. 

. Ta prohibi pa huma den transporte publico 

° Ta prohibi pa bende of duna productonan di tabaco den: 
o Instancianan di cultura y arte, Instancianan medico, 


Instancianan di Gobierno, Instancia di sport y Instancia di 
educacion. 


Aruba por logra tin un comunidad mas saludabel. E ta rekeri 
responsabilidad y compromiso pa cuida nos mes mas, come 
mas saludabel y ta mas activo. Sea consciente cu productonan 
di tabaco ta malo pa bo salud. Hunto nos lo bai logra. 


CAMBIO ARIBA 


LANDSVERORDENING 
BEPERKING TABAKSPRODUCTEN 


(AB 2016 NO. 44) 


PROTEHANDO 


SALUD 


= PUBLICO 


HALĄŚ? 
ROSEA 


LIBREMENTE 


BREATHE FREELY 


LANDSVERORDENING BEPERKING TABAKSPRODUCTEN 


EB Articulo 2: ta prohibi 
pa huma den luganan 
publico, 


EZ Articulo 2A: ta prohibi 
pa huma den transporte 
priva ora cu tin menor di 
edad den auto. 


FEE Articulo 3: dońo di 
trabou ta responsabel pa 
protene su empleadonan 
for di huma di sigaria 
durante orario ditrabou 
y riba tereno di trabou. 


EK; Articulo 4: ta prohibi pa 
uma den tur forma di 
transporte publico. 


Articulo 5: ta prohibi pa 

ende of duna produc- 
tonan di tabaco den 
cierto instancianan. 


(A Articulo 6: ta prohibi 
pa bende of duna produc- 
tonan di tabaco na perso- 
nanan bou di 21 aña. 


(Articulo 6A1: ta prohibi 
pa parti productonan di 
tabaco gratis. 


MU] Articulo 6A2: ta prohibi 
a bende sigaria los. 
igaria mester wordo 

bendi den paki cera y sea. 

MAS DESAROYO POSITIVO PA CENTRO 


CIUDAD ORANJESTAD 


Recientemente Minister Geoffrey Wever a bishita 
un edifício cu ta pertenece na FCCA na Plaza 
Nikki Habibe. E edificio aki - anteriormente 
completamente bashi - ta actualmente bou 
renobacion extenso, y pronto Freezone Aruba N.V. 
lo bira e huurdonan nobo. 


Esaki ta cuadra cu e vision di e minister Wever 
pa revitalisa e centro di ciudad, cu e meta di trece 
mas actividad y trafico na pia den e area di centro 
di ciudad. 


E realocacion di Freezone Aruba N.V. no solamente 
lo contribui na e vision aki, pero tambe lo baha e 


costonan operacional di e compania estatal, danki 
na un bon areglo cu FCCA. Ademas, unabes 
inversionistanan mester bishita Freezone nan lo 
por precencia e centro pa nan mes, potencialmente 
creando mas interes pa cu e area. 


Aunke recursonan ta limita, e centro di ciudad di 
Aruba ta ricibiendo un impulso grandi bou di vision 
di Minister Geoffrey Wever pa asina logra revitalisa 
e area y crea confiansa entre empresarionan y 
(potencial) inversionistanan. Recientemente a 
anuncia varios proyecto, entre otro e restauracion di 
Cas Veneranda y e realocacion di departamento di 
asuntonan economico eynan. Tambe ta drechando 
e area di Wilhelminastraat y Columbusstraat, y 
pronto tin otro proyectonan pending. Sector priva a demostra 
di tin apetit pa inverti den e area, tanten cu tin e confiansa cu 
Gobierno di Aruba tambe lo colabora. 


Esaki ta un tempo entusiasmante pa Aruba. “Old way of 
doing business no ta aplicabel mas”, segun e mandatario. Ta 
haciendo maximo esfuerso pa e centro di ciudad bira un hub 
vibrante atrobe. Cu e accionnan di e ministerio di asuntonan 
economico pa revitalisa e area ta tumando forma, y cu e apoyo 
di negoshinan manera Freezone Aruba, no tin duda cu e area 


aki ta destina pa un era nobo di desaroyo. 


Mientras cu e trabounan di renobacion ta continua, ta 
interesante pa mira ki otro tipo di desaroyo lo bai tuma luga 
den e area, incluso otro negoshinan, y con esaki lo impacta e 
centro di ciudad en general. Un balor agrega di tipo di proyect 


Minister Wever ta enfatisa cu "sin cooperacion di stakeholders, 
e vision no ta posibel". "Mi ta gradici FCCA y Freezone 
Aruba N.V. pa nan colaboracion cual ta sostene e vision di 
revitalisacion di centro di ciudad", minister Wever conclui. 

E CELEBRACION NA HONOR DI 
REY WILLEM ALEXANDER 


Riba 27 di april, Reino Hulandes ta celebra fecha natalicio di 
Su Mahestad Rey Willem Alexander. E paisnan den Reino 
Hulandes ta conmemora e fecha aki cu diferente actividad- y 
wega popular. En conexion cu Dia di Rey, dia 26 di april, un dia 
prome cu cumpleaños di Rey Willem Alexander a tuma luga 
e “Oranjeviering” na Cas Ceremonial. E celebracion a wordo 
ofreci door di Gobernador Alfonso Boekhoudt y distinguido 
esposa Hanneke. 


E celebracion a conta cu presencia di Conseho di Minister y 
miembronan di Parlamento di Aruba, Condecoradonan, director 
di diferente compania y demas invitadonan special. Durante e 
recepcion ameno, Gobernador di Aruba, Su Excelencia Alfonso 
Boekhoudt a hiba palabra. Un anochi ameno na honor di Su 
Mahestad Rey Willem Alexander. 

MINISTER ENDY CROES A ACUDI NA E 
GRAN APERTURA DI ARUBA OPEN 2023 DI E 
DEPORTE DI ‘PRACTICAL SHOOTING” 


Recientemente, Minister Endy Croes a acudina e gran apertura 
di Aruba Open 2023 ,lronman Edition, di e deporte di “practical 
shooting”. E competencia Aruba Open 2023, organisa pa 
Aruba Practical Shooters Club a tuma luga na Wela Shooting 
Range, dia 29 y 30 di april. Rond di 100 competido di varios 
pais internacional a inscribi y a bin Aruba pa e competencia, 
entre otro, Argentina, Barbados, Boneiro, Chile, Colombia, 
Curaçao, Ecuador, Guyana, Hulanda, Alemania, Jamaica, 
Merca, Panama, Puerto Rico, Surinam y Venezuela. Minister 
di Deporte Endy Croes a inaugura e apertura di e torneo aki 
door di los e prome tiro. 


E anochi final a culmina na Marriott Courtyard, unda cu tabatin 
entragamento di premio. Minister Endy Croes ta felicita e 


organisado- y boluntarionan cu a yuda dos dia largo den e 
solo pisa pa e competenca tabata un exito, alabes ta aplaudi 
tur esnan cu a participa pa nan tremendo trabou. 

Dia 27 di april ultimo, a celebra fecha natalicio di Su Mahestad 
Rey Willem Alexander. En conexion cu dia aki, Comision 
Celebracion Dianan Nacional hunto cu Comision Copa Hubenil 
Ganador Felipe B. Tromp a prepera un bunita ceremonia 
protocolar Dia di Rey na Parke Wilhelmina. Presente na e 
mainta protocolar tabata e.o. Su Excelencia Gobernador di 
Aruba, Alfonso Boekhoudt y su distinguido esposa, Prome 
Minister Evelyn Wever — Croes y su distinguido esposo, Vice 
Prome Minister Ursell Arends y su distinguido esposa, Minister 
Endy Croes acompafia pa su distinguido esposa, Minister 
Glenbert Croes y su distinguido esposa, Minister Xiomara 
Maduro, Minister Dangui Oduber y su distinguido esposa, 
Minister Rocco Tjon, Minister Geoffrey Wever, Presidente di 
Parlamento mr. Edgard Vrolijk, Parlamentarionan Ricky Hoek 
y Raymond Kamperveen, representante di Cuerpo di Marina 
Real y Cuerpo Consular. 


Durante e ceremonia protocolar na honor di Rey Willem 
Alexander, Presidente di Parlamento, mr. Edgard Vrolijk a hiba 
palabra y a felicita Su Mahestad den nomber di e comunidad 
di Aruba. Despues, a sigui un bunita show di baile di grupo 
Dazzling Dancers. Su Excelencia Gobernador di Aruba, Alfonso 
Boekhoudt a otorga e premio Copa Hubenil Gobernador Felipe 
B. Tromp 2023 na e ekipo di BMX Rough Riders Aruba y na 
e hoben atleta Rebecca Jansen. Premio Estimulo a bay pa 
e hoben Angela Geerman. E mainta a clausura cu un bunita 
desfile di diferente grupo di padvinderij. Concluyendo, Minister 
Endy Croes ta gradici Comision Celebracion Dianan Nacional 
pa organisa e bunita ceremonia di Dia di Rey. 

“Nos ta na e di dos paso mas cerca di realisa Aruba Hydrogen 
Valley”, e mandatario a anuncia cu orguyo, poniendo accion 
tras di su palabranan cu e meta final di desaroya nos zona di 
refineria den e Industria Energetico pa Aruba. 


Aruba lo ta e prome den region cu un Hydrogen Valley. Esaki 
lo trece asina hopi beneficio y desaroyonan directo y indirecto 
cu ne, principalmente ora bo ta e frontrunner riba tereno aki. Y 
manera ya ta conoci, hidrogeno ta e energia di futuro y Aruba 
ta liderizando den region caribense. 


Estando na Aruba, Acciona Energia a bishita e Refineria di 
Aruba pa por haya un bista amplio di e area. Durante e recorido 
a identifica algun area cu lo ta ideal pa crea un pilar nobo den 
nos economia cu lo bira e Aruba Hydrogen Valley. 


Tambe Minister Glenbert Croes a hiba e representantenan 
di Acciona Energia conoce Vader Piet, unda por a mira e 10 
molinanan di biento. Tambe a bishita e area di Rincon cu ta 
e proximo area destina pa ubicacion di e proyecto nobo di 
molinanan di biento expandiendo e capacidad di energia di 
biento cu tambe ta energia limpi pa Aruba. 


Utilities di su banda a duna un splicacion na Acciona Energia 
di e necesidad di Aruba y e capacidad actual, pa a base di 
esaki traha un plan concreto pa Aruba. 


E mandatario a splica cu “despues di e prome dia di 
reunion cu ACCIONA ENERGIA, a continua cu e di dos dia 
di reunion cu gran expectativa y cu gran optimismo pa haci 
e vision di ARUBA HYDROGEN VALLEY &ArubaH2Valley 
den zona di Refineria un realidad. Y cu gran satisfaccion 


por anuncia cu Aruba y Acciona Energia a yega na un 
acuerdo rumbo Aruba su futuro nobo haciendo e Aruba 
Hydrogen Valley #ArubaH2Valley un hecho. E futuro nobo 
energetico pa Aruba ta awor.” 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


